stanford-oval/wikipedia huggingface dataset:
That's Not My Name
וידאו קליפ

לשיר הופקו שלושה וידאו קליפים. בראשון מופיע הצמד על רקע לבן בעודו מבצע את השיר, כשלפרקים וייט מופיעה על רקע כחול וורוד. גרסה זו של שימשה לקידום השיר והאלבום שבעקבותיו עם יציאתו הראשונית של השיר ב-2007. הקליפ דומה חזותית לזה של השיר "Mickey" מאת טוני בזיל, מה שמשתלב גם עם הדמיון הקולי אליה. הווידאו קליפ בוים על ידי סופי מולר וסטייסי הארטלי.
בשנת 2008 קולומביה הפיקה וידאו קליפ נוסף עבור הוצאת השיר בארצות הברית, שבוים על ידי דייוויד אליין. בקליפ זה השניים מופיעים שוב כשהם מבצעים את השיר, אך בסט נפרד עם יותר ציוד ועם הבזקי אור ברקע. הווידאו קליפ שודר לראשונה ב-26 בינואר 2009 באתר mtvU.com. קליפ נלווה הופק עבור הגרסה האקוסטית של השיר. שניהם בצילום לייב אקשן.
הווידאו קליפ השלישי, אשר נחשב גם לקליפ החלופי, בוים על ידי הצוות AlexandLiane, הכולל את אלכס לארג' וליאן סאמרס. בקליפ זה הצמד מופיע בעיר רפאים מדברית. עד מהרה קופצי חבל, מעודדות, מתופפי תזמורת צועדת ומסובבי שלטים יוצאים מבין העצים בלובשם בגדים שחורים מחומר מחזיר אור. השניים מבצעים את השיר, בעוד מאחוריהם קופצי החבל קופצים יחדיו, המעודדות מעודדות ומסובבי השלטים מסובבים שלטים שעליהם כתובים שמות שונים מתוך מילות השיר.
קבלה וביקורות

עם יציאתו, השיר זכה לביקורות אוהדות מהמבקרים. במגזין NME הוא תואר כ"גוש אלקטרופופ לא רכרוכי", ובמגזין Q כ"קצת ממחיאות הכפיים בסגנון-Hey Mickey וקול סטקטו קשקשני, התפורים יחדיו כדי לעצב גרוב שהוא מיידי ומוכר כמו הודעת טקסט". אתר דיגיטל ספיי השווה את הסינגל ל"פחית מנוערת-היטב של קולה", והוסיף כי "[השיר] גדוש בטוב דביק, טעים ותוסס".
בבריטניה, הסינגל הגיע לראש מצעד הסינגלים הבריטי ב-18 במאי 2008 – השבוע המסתיים בתאריך 24 במאי 2008 – והחליף את השיר "4 Minutes" מאת מדונה וג'סטין טימברלייק, לאחר ששהה שם במשך ארבעה שבועות. עם זאת, בשבוע שלאחר מכן הסינגל ירד למקום השני, כשמעליו "Take a Bow" של ריהאנה שטיפס למקום הראשון. באירלנד, הסינגל הגיע בשיאו למקום השני ושהה שם חמישה שבועות ברצף.
באוסטרליה, לאחר שהתרומם באיטיות במעלה מצעד הסינגלים, הוא הגיע בשיאו לעשרת הסינגלים המובילים, ובשנת 2009 הגיע למעמד פלטינה. במצעד הסינגלים האוסטרלי הפיזי הוא הגיע בשיאו למקום ה-20, ובמצעד הדיגיטלי למקום השמיני. בארצות הברית, "That's Not My Name" הגיע בשיאו למקום ה-39 במצעד בילבורד הוט 100, והיה לשיר הראשון של הלהקה שנכנס בין 40 הסינגלים המובילים במצעד. ב-2 באפריל 2009 השיר הגיע למעמד זהב במדינה, במוכרו מעל ל-500,000 עותקים.
גרסאות כיסוי ושימוש במדיה

הראפר הבריטי דיזי רסקל ביצע גרסה של השיר הזה בתוכנית Live Lounge ב-BBC Radio 1, ושינה את הפזמון: "They call me 'blood' / They call me 'Rude boy' / They call me oi / They call me mate / ...They use the 'N-word' like it's a game / That's not my name..." ("הם קוראים לי 'אחי' / הם קוראים לי 'ילד גס רוח' / הם קוראים לי 'היי!' / הם קוראים לי 'חבוב' / הם משתמשים ב'מילת ה-N' כאילו זה משחק / זה לא השם שלי..."). בשנת 2009, במהלך משחק של קבוצת ההוקי קרח פיטסבורג פינגווינס במסגרת גביע סטנלי, תחנת הרדיו WDVE מהעיר פיטסבורג יצרה פרודיה של השיר בשם "That Is My Name" על אודות שחקן הקבוצה יבגני מלקין, שעבורה אדם הנשמע כמו מלקין שר על כינוייו השונים. לשיר נוצרה גם הגרסה הפרודית "He's Got My Name" עבור סדרת הטלוויזיה ג'וני טסט של רשת השידור Cartoon Network. בנוסף, השיר שימש בקליפ פרודי של צמד הקומיקאים הנורווגי Ylvis במהלך תוכנית האירוח הלילית שלהם, בשם "Jeg Heter Finn" ("שמי הוא פין").
הקטע האינסטרומנטלי בשיר שימש לפרסום בית קולנוע בריטי ב-BBC Radio 1 במהלך הקיץ של 2008. גרסת רמיקס של השיר, מאת צ'ו דונגהו, שימשה עבור קטע המותג PINK בתצוגת האופנה של ויקטוריה'ס סיקרט ב-2008. השיר שימש גם עבור פרסומת של חברת הטלקומוניקציה הסלובנית Mobitel. בשנת 2009 השיר הושמע בקדימון לסרט הקומדיה הרומנטית "פוסט גראד" (אנ') וכן עבור סדרות הטלוויזיה 90210 מבית The CW, אחים ואחיות מבית ABC,‏ "Taking the Stage" (אנ') ו-"The City" (אנ') מבית MTV, וכן בסרטים "מעודדים צמודים" (2009) (אנ') ו"איך להיפטר מהבוס" (2011), שבו הדמות דייל (בגילומו של צ'ארלי דיי) שרה אותו במכונית בזמן שהייתה תחת השפעת קוקאין. השיר הושמע בסדרה "CSI: ניו יורק", בתחילת הפרק "Point of No Return" (עונה 5, פרק 18). השיר שימש גם בעונתה השלישית של סדרת הטלוויזיה סקינס, בפרק "Katie and Emily". השיר מושמע לעיתים קרובות בקומדיית המצבים "קרועים" ונכלל גם בפסקול סרט הקולנוע המבוסס על הסדרה (אנ'). בנוסף, השיר הושמע בקומדיית המצבים "פרברי הגיהנום". להקת האוונגרד האקספרימנטלית האמריקאית שו שו (Xiu Xiu) השתמשה בשורות מתוך "That's Not My Name" בגרסת כיסוי שהוציאה לשיר "Only Girl (In The World)" מאת ריהאנה.
השיר שימש גם בפרסומות ופרסומות עבור "גנוב על המיניונים", ג'ו פרש (אנ'), סרט לגו, קוקה-קולה ואמזון אלכסה. כמו כן, הוא שימש בסרטים "משפחת בלייה", "משחקי גמדים", "פיטר ראביט 2" ו"נימונה". סדרת הטלוויזיה הישראלית "היהודים באים" השתמשה בשיר כבסיס לקטע סאטירה בנוגע לאיסור בהלכה היהודית על הגיית הטטרגרמטון (יהוה), שבו האל מתלונן על שקוראים לו רק בשמות שונים, שאינם שמותיו באמת.
ב-15 בינואר 2022, השיר הפך לוויראלי לראשונה ברשת החברתית טיקטוק כשהופיע בסרטוניהם של חשבונות חיות מחמד מפורסמים. כבר כמה ימים לאחר מכן, סלבריטאים כמו אליסיה סילברסטון ודרו ברימור החלו לפרסם סרטונים הכוללים את השיר, שהשימוש בו הוגדר בין היתר להצגת תמונות של תפקידי המשחק הבולטים הקודמים שלהם.
מיקומי שיא

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |   ‏‏‏  מצעדים ודירוגים (2008–2009)>  |
| --- | --- | --- | --- |
|  אוסטריה | Ö3 אוסטריה טופ 40‏ | 34 |  |
|  אוסטרליה | מצעד הסינגלים האוסטרלי | 8 |  |
|  אירופה | אירופה הוט 100 | 5 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 39 |  |
|  ארצות הברית | מצעד 40 השירים למבוגרים | 30 |  |
|  ארצות הברית | מצעד האיירפליי האלטרנטיבי | 32 |  |
|  ארצות הברית | מצעד שירי הדאנס קלאב | 4 |  |
|  ארצות הברית | מצעד הפופ איירפליי | 17 |  |
|  ארצות הברית | מצעד השירים הקצביים | 38 |  |
|  גרמניה | GfK – טופ 100 | 42 |  |
|  דנמרק | היטליסטן | 10 |  |
|  הולנד | מצעד 40 הסינגלים ההולנדיים | 59 |  |
|  הממלכה המאוחדת | מצעד הסינגלים הבריטי | 1 |  |
|  ניו זילנד | המצעד הניו זילנדי הרשמי | 8 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 48 |  |
|  קנדה | קנדה הוט 100 | 57 |  |
|  קרואטיה | טופ ליסטה | 10 |  |
|  שוודיה | סוורייטופליסטן | 23 |  |
|  שווייץ | המצעד השווייצרי | 44 |  |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |   ‏‏‏  מצעדי סוף שנה (2008)>  |
| --- | --- | --- | --- |
|  אוסטרליה | מצעד הסינגלים האוסטרלי | 48 |  |
|  אירופה | אירופה הוט 100 | 80 |  |
|  הממלכה המאוחדת | מצעד הסינגלים הבריטי | 22 |  |
|  ניו זילנד | המצעד הניו זילנדי הרשמי | 50 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000^ |
| דנמרק (IFPI Danmark) | זהב | 7,500^ |
| ארצות הברית (RIAA) | פלטינה | 1,000,000^ |
| הממלכה המאוחדת (BPI) | פלטינה | 600,000 |
| ניו זילנד (RMNZ) | זהב | 7,500* |
* מכירות בלבד ^ משלוחים בלבד  מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | הערות |
| --- | --- | --- | --- | --- |
| הממלכה המאוחדת | 28 במאי 2007 | ויניל 7-אינץ' | סוויצ'פליקר |  |
| הממלכה המאוחדת | 12 במאי 2008 | הורדה דיגיטלית | סוני BMG |  |
| אוסטרליה | 1 בספטמבר 2008 | תקליטור | סוני BMG |  |
| ארצות הברית | 13 באוקטובר 2008 | רדיו אלטרנטיבי | קולומביה |  |
| ארצות הברית | 11 בנובמבר 2008 | הורדה דיגיטלית (רמיקס של L.A. Riots) | סוני BMG |  |
| ארצות הברית | 27 בינואר 2009 | רדיו להיטים עכשוויים | קולומביה |  |
| ארצות הברית | 3 בפברואר 2009 | הורדה דיגיטלית (רמיקסים שונים) | סוני |  |
| ארצות הברית | 8 בספטמבר 2009 | הורדה דיגיטלית (רמיקס של Skeet & Tito בהשתתפות וייל (אנ')) | סוני |  |
ביאורים

↑  מונח המשמש לפנייה לחבר, בדרך כלל אדם שחור
↑  כינוי לצעיר פורע חוק המסתובב ברחובות
↑  קריאה לשם הסבת תשובת ליבו של אדם, בצורה שאינה מנומסת ("היי, אתה!")
↑  מילה לתיאור חבר קרוב, בדרך כלל בין גברים
↑  כינוי גנאי אתני המופנה בדרך כלפי אנשים שחורים
Under Your Scars

"Under Your Scars" (בתרגום חופשי לעברית: מתחת לצלקות שלך) הוא סינגל של להקת הרוק האמריקאית גודסמאק. השיר הוא הסינגל השלישי מהאלבום When Legends Rise. השיר יצא לאור ב-27 באפריל 2018, כחלק מהאלבום, וכסינגל הרשמי השלישי מתוך האלבום ב-28 במרץ 2019.
רקע והשראה

סולי ארנה חשף שמקור ההשראה שעמד מאחורי כתיבת השיר היא הזמרת ליידי גאגא באומרו:
אספר בצניעות שהשיר הזה עלה לי קצת אחרי שביליתי זמן איכות עם מישהי שאני מחשיב כחברה יקרה, ושאני מעריץ ומכבד כאחת האמנים החכמים והמוכשרים ביותר כיום, סטפני ג'רמנוטה, שרובכם מכירים כליידי גאגא. בזמן הקצר שבילינו יחד היא גרמה לי להבין שאף אחד מאיתנו לא מושלם, ושלכולנו יש פצעים שאנחנו סוחבים איתנו (בין אם פיזיים ובין אם נפשיים) שחותכים כל כך עמוק עד שהם עלולים לגרום לנו לנכות.
סגנון מוזיקלי

בראיון למגזין "קלאסיק רוק"(אנ') ציין ארנה שהשיר הוא ככל הנראה "החשוב ביותר באלבום" בכל הקשור להתפתחותה המוזיקלית של הלהקה, מאחר שמדובר בבלדה לגיטימית ראשונה ללהקה.
ארנה הוסיף שזו הפעם הראשונה שבה הלהקה הכניסה פסנתר לשיר שלה, ושהוא שאב מעט מדברים שעשה בפרויקט הסולו שלו, ושילב אותם בסגנונה של הלהקה על מנת ליצור בלדה קלאסית, כמו "Dream On" של אירוסמית, "Stairway to Heaven" או "November Rain". ארנה ציין שמוקדם לדעת אם השיר הזה מתחרה בקלאסיקות שציין שהן "אגדתיות" כדבריו, אך ציין שלדעתו יש בשיר את החומרים מהם בנויות בלדות אפיות, בכך שהוא מתחיל לאט מאוד וגדל עוד ועוד לקראת סיום אפי. בנוסף ציין את מילות השיר כעמוקות ביותר באלבום.
רצועות

| Under Your Scars> מס' | Under Your Scars> שם | Under Your Scars> מילים | Under Your Scars> לחן | Under Your Scars> משך | Under Your Scars>  | Under Your Scars>  | Under Your Scars>  | Under Your Scars>  | Under Your Scars>  |
| --- | --- | --- | --- | --- | --- | --- | --- | --- | --- |
| 1. | Under Your Scars  | סולי ארנה | סולי ארנה, שאנון לארקין, רובי מריל, טוני רומבולה | 3:51 |  |  |  |  |  |
| משך כולל: | משך כולל: | משך כולל: | משך כולל: | 3:51 |  |  |  |  |  |
וידאו קליפ

הווידאו קליפ לשיר פורסם ב-19 ביולי 2019. את הקליפ ביים פריס ויזון. במהלכו מוצגים קטעים שבהם מבצעת הלהקה את השיר בהופעות, וקטעים שבהם הלהקה נמצאת באינטראקציות שונות עם מעריצים לאורך השנים. האתר Radio.com שיבח את הקליפ וציין שהוא מעביר מסר של חיוביות, ושהוא נוגע ללב.
הופעות חיות

גודסמאק ביצעה את השיר לראשונה ב-27 בפברואר 2019, בפורום O2 שבקנטיש בלונדון(אנ'), אנגליה. מאז השיר מבוצע באופן קבוע בהופעותיה של הלהקה. ב-8 באוקטובר 2019 ביצעו סולי ארנה והגיטריסט טוני רומבולה גרסה אקוסטית של השיר במהלך הופעה משודרת במסגרת התוכנית Octane Unleaded של SiriusXM.
ביקורת והצלחה מסחרית > ביקורות

השיר זכה לביקורות חיוביות מאוד. ג'ו דיוויטה מהאתר "Loudwire" תיאר אותו כ"רצועה עדינה אך חזקה". גם ג'יי גוראניה מהאתר "Blabbermouth", שנתן לאלבום ציון 6 מתוך 10, תיאר את השיר כ"בלדה מרשימה וגדושה בסולו גיטרה בסגנון סלאש, מעורר ומרגש כמו שאר השיר". ניל יונג מהאתר "AllMusic" תיאר את השיר כ"סוחף" וככזה שמוכן להופעות באצטדיונים.
ביקורת והצלחה מסחרית > הצלחה מסחרית

עם צאתו לאור נכנס השיר למספר מצעדים, לרבות מצעד הרוק המיינסטרימי של הבילבורד. כמו שני קודמיו, גם הסינגל הזה הגיע למקום הראשון במצעד, ונשאר בו במשך שבועיים רצופים. השיר היה לשירה העשירי של הלהקה שמגיע להישג.
כשנשאל על הצלחתו המסחרית של השיר ציין ארנה שההגעה לאבן הדרך של עשרה שירים במקום הראשון במצעד הרוק המיינסטרימי של הבילבורד הייתה רגע של גאווה עבורו ועבור הלהקה, הוסיף שהוא חש כבוד ומרגיש מבורך על ההגעה לשלושה סינגלים מאותו האלבום שמגיעים למקום הראשון במצעד, בפעם הראשונה עבור הלהקה.
ביקורת והצלחה מסחרית > מכירות

ב-27 בספטמבר 2021 העניק איגוד תעשיית ההקלטות האמריקאי לשיר מעמד של תקליטון זהב לאחר שמכר בארצות הברית למעלה מ-500,000 עותקים.
"קרן הצלקות"

יחד עם הוצאת השיר החליטה הלהקה, שאיבדה מספר אמנים וחברים קרובים שהתאבדו במהלך השנים שלפני צאת האלבום, להקים קרן בשם "קרן הצלקות" (The Scars Foundation) במטרה לעורר מודעות לנושאים הקשורים לבריאות נפשית. הקרן היא מוסד ללא כוונת רווח שמטרתו לספק משאבים ולתת מידע למי שמתמודדים עם מחשבות אובדניות, בריונות, התמכרויות, התעללות ועוד. כל תרומה לארגון מאפשרת לתורם להוריד את השיר "Under Your Scars" ממנו שואבת הקרן את שמה.
משתתפים

| --- | --- |
גודסמאק סולי ארנה – שירה, גיטרת קצב, פסנתר, הפקה  טוני רומבולה – גיטרה מובילה  רובי מריל – בס  שאנון לארקין – תופים: צוות נוסף זבזדלינה הלטקובה – כינור  אירינה צ'ירקובה – צ'לו
מיקומי שיא במצעדים

|   ‏‏‏  מצעדים שבועיים (2019)> מדינה |   ‏‏‏  מצעדים שבועיים (2019)> מצעד |   ‏‏‏  מצעדים שבועיים (2019)> מיקום שיא |   ‏‏‏  מצעדים שבועיים (2019)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Mainstream Rock (Billboard) | 1 |  |
|  ארצות הברית | US Hot Alternative Songs (Billboard) | 6 |  |
|  ארצות הברית | US Rock Airplay (Billboard) | 10 |  |
|  קנדה | קנדה הוט 100 | לא דורג |  |
|  קנדה | Canada Rock (Billboard) | 43 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Hot Rock & Alternative Songs (Billboard) | 28 |  |
|  ארצות הברית | US Rock Airplay (Billboard) | 47 |  |
הערות שוליים

1 2 3  Divita, Joe (19 ביולי 2019). "Godsmack Honor Fans in Video for 'Under Your Scars'". Loudwire.com. נבדק ב-6 בפברואר 2023. {{cite journal}}:  (עזרה)
1 2  Lewry, Fraser (27 באפריל 2018). "Sully Erna's track-by-track guide to Godsmack's When Legends Rise". Classic Rock Magazine (באנגלית). נבדק ב-7 בפברואר 2023. {{cite web}}:  (עזרה)
↑  "Godsmack Highlights Love in 'Under Your Scars' Music Video". Radio.com. נבדק ב-1 באוגוסט 2022. {{cite journal}}:  (עזרה)
↑  "Godsmack Concert Setlist at O2 Forum Kentish Town, London on February 27, 2019" (באנגלית אמריקאית). נבדק ב-7 בפברואר 2023. {{cite web}}:  (עזרה)
↑  "GODSMACK Performs Acoustic Version Of 'Under Your Scars' On SiriusXM's Octane Unleaded (Video)". BLABBERMOUTH.NET. 8 באוקטובר 2019. נבדק ב-7 בפברואר 2023. {{cite web}}:  (עזרה)
↑  Gorania, Jay. "CD Reviews - When Legends Rise Godsmack - Blabbermouth.net". Blabbermouth.net. נבדק ב-7 בפברואר 2023. {{cite journal}}:  (עזרה)
↑  Yeung, Neil. "When Legends Rise - Godsmack" (באנגלית אמריקאית). נבדק ב-7 בפברואר 2023. {{cite web}}:  (עזרה)
↑  Rutherford, Kevin (15 במאי 2020). "'Unforgettable' Achievement: Godsmack Scores Fourth Mainstream Rock No. 1 From 'When Legends Rise' Album". Billboard (באנגלית). נבדק ב-7 בפברואר 2023. {{cite web}}:  (עזרה)
1 2  "Godsmack Achieves Career First With Three No. 1 Singles From Same Album - Blabbermouth.net". Blabbermouth.net. 22 ביולי 2019. נבדק ב-7 בפברואר 2023. {{cite journal}}:  (עזרה)
↑  Under Your Scars, RIAA certification
1 2  Childers, Chad (9 באפריל 2019). "Godsmack's Sully Erna Launches Scars Foundation". Loudwire.com. נבדק ב-7 בפברואר 2023. {{cite journal}}:  (עזרה)
↑  "Godsmack Chart History (Mainstream Rock)", Billboard
↑  "Godsmack Chart History (Hot Alternative Songs)". Billboard
↑  "Godsmack Chart History (Rock Airplay)". Billboard
↑  "Godsmack Chart History (Canada Rock)", Billboard
↑  US Hot Rock & Alternative Songs, Billboard
↑  US Rock Airplay, Billboard
| גודסמאק |
| --- | --- | --- |
| סולי ארנה • רובי מריל • טוני ראמבולה • שאנון לארקין חברים לשעבר: טומי סטיוארט | סולי ארנה • רובי מריל • טוני ראמבולה • שאנון לארקין חברים לשעבר: טומי סטיוארט |  |
| אלבומי אולפן | All Wound Up... • Godsmack • Awake • Faceless • IV • The Oracle • 1000hp • When Legends Rise • Lighting Up the Sky |  |
| מיני אלבומים (EP) | The Other Side |  |
| אלבומי הופעה | Live & Inspired |  |
| אלבומי אוסף | Good Times, Bad Times... Ten Years of Godsmack |  |
| סרטים והופעות | Live • Smack This! • Changes |  |
| סינגלים | "Whatever" • "Keep Away" • "Voodoo" • "Bad Religion" • "Awake" • "Bad Magick" • "Greed" • "I Stand Alone" • "Straight Out of Line" • "Serenity" • "Re-Align" • "Running Blind" • "Touché" • "Speak" • "Shine Down" • "The Enemy" • "Good Times Bad Times" • "Whiskey Hangover" • "Cryin' Like a Bitch" • "Love-Hate-Sex-Pain" • "Saints and Sinners" • "1000hp" • "Something Different" • "What's Next?" • "Inside Yourself" • "Come Together" • "Bulletproof" • "When Legends Rise" • "Under Your Scars" • "Unforgettable" • " Surrender" • "You And I" |  |
אאוג'ניו בלטראמי

| --- | --- |

 לידה:  16 בנובמבר 1835 קרמונה, האימפריה האוסטרית 
 פטירה:  18 בפברואר 1900 (בגיל 64) רומא, ממלכת איטליה 
 ענף מדעי:  גאומטריה דיפרנציאלית, פיזיקה, מתמטיקה, גאודזיה 
 מקום מגורים:  ממלכת איטליה 
 מקום לימודים:  אוניברסיטת פאביה (1856) 
 מנחה לדוקטורט:  פרנצ'סקו בריוסקי 
 מוסדות:  אוניברסיטת בולוניה (1862)  ספיינצה – אוניברסיטת רומא (1873)  אוניברסיטת פיזה (1864)  אוניברסיטת פאביה 
 תלמידי דוקטורט:  Carlo Somigliana, Ernesto Padova 
 פרסים והוקרה:  Mathematical Prize of the Italian Academy of Sciences (1875)  קצין במסדר סנט מוריס ולזרוס  קצין בכיר של מסדר הכתר של איטליה 
 
אאוג'ניו בלטראמי (16 בנובמבר 1835 - 18 בפברואר 1900) היה מתמטיקאי איטלקי הזכור בשל תרומותיו לגאומטריה דיפרנציאלית, יסודות הגאומטריה הלא-אוקלידית והפיזיקה המתמטית. עבודתו ניכרת בבהירות ההצגה של רעיונותיו. הוא היה הראשון שהוכיח את העקביות של הגאומטריה הלא-אוקלידית באמצעות מידולה על גבי משטח בעל עקמומיות שלילית קבועה, הפסאודוספירה, ובתוך ספירת היחידה, במה שקרוי מודל קליין-בלטראמי. הוא גם פיתח את טכניקת הפירוק לערכים סינגולריים של מטריצות, שנתגלתה מאז מחדש מספר פעמים. השימוש שעשה בחשבון דיפרנציאלי לצורך פתרון בעיות בפיזיקה מתמטית השפיע בעקיפין על פיתוח החשבון הטנזורי.
תרומותיו לגאומטריה לא-אוקלידית

ב-1868 בלטראמי פרסם שני מאמרים שעסקו בעקביות ובפרשנויות לגאומטריה הלא-אוקלידית של בויאי ולובצ'בסקי. במאמרו "חיבור על פרשנות של גאומטריה לא-אוקלידית", בלטראמי הציע שהגאומטריה הזאת ניתנת למימוש על פני משטח בעל עקמומיות גאוס שלילית קבועה, הפסאודוספירה. בהמשגה של בלטראמי, ישרים של הגאומטריה הזאת הם קווים גיאודזיים על הפסאודוספירה ומשפטים בגאומטריה לא-אוקלידית ניתנים להוכחה במסגרת המרחב האוקלידי התלת-ממדי "הרגיל", מבלי לגזור אותן בסגנון אקסיומטי, כפי שבולאי ולובצ'בסקי עשו קודם. ב-1840, פרדיננד מיינדינג בחן משולשים גאודזיים על הפסאודוספירה וציין שהקשרים הטריגונומטריים המתאימים לצלעות ולזוויות של משולשים כאלו ניתנים לגזירה מהנוסחאות הטריגונומטריות של הטריגונומטריה הספירית באמצעות החלפת הפונקציות הטריגונומטריות הרגילות בפונקציות היפרבוליות; את עבודה זאת המשיך Codazzi ב-1857, אבל לפחות למראית עין אף אחד מהשניים לא הבחין בקשר בין ממצאים אלו לעבודתו של לובצ'בסקי. בהמשך לעבודה זאת של מיינדינג, בלטראמי ניסה להראות שגאומטריה לא-אוקלידית דו-ממדית היא תקפה בדיוק כמו הגאומטריה האוקלידית של המרחב, ובמיוחד, שאקסיומת המקבילים של אוקלידס לא ניתנת לגזירה מהאקסיומות האחרות של הגאומטריה האוקלידית. לעיתים נטען כי הוכחה זאת לא הייתה שלמה עקב נקודות הסינגולריות של הפסאודוספירה, מה שאומר שעקומות גאודזיות לא ניתנות להרחבה ללא סוף. עם זאת, ההיסטוריון John Stillwell ציין שבלטראמי היה מודע היטב לקשיים הללו, שבאים לידי ביטוי גם בעובדה שהפסאודוספירה היא גליל מבחינה טופולוגית (ולכן עקומים עליה אינם כוויצים), ולא מישור, כך שבחלק גדול ממאמרו הוא ניסה לעקוף בעיה זאת. באמצעות בחירה מתאימה של קואורדינטות, בלטראמי הראה איך המטריקה על הפסאודוספירה ניתן להעברה אל דיסק היחידה ושהסינגולריות של הפסאודוספירה מתאימה להורוצייקל על המישור הלא-אוקלידי. מצד שני, במבוא למאמר שלו, בלטראמי טוען שזה בלתי אפשרי להצדיק "את שאר התאוריה של לובצ'בסקי", כלומר את הגאומטריה הלא-אוקלידית של המרחב, בעזרת שיטה זאת.
במאמר שני שפורסם במהלך אותה שנה (1868) - "תאוריה של מרחבים בעלי עקמומיות קבועה", בלטראמי המשיך את הלוגיקה הזאת ונתן הוכחה מופשטת של העקביות של הגאומטריה ההיפרבולית והגאומטריה האוקלידית בכל מספר של ממדים. הוא השיג זאת באמצעות הצגת מספר מודלים של גאומטריה לא-אוקלידית, שכת ידועים בשמם מודל קליין-בלטראמי, מודל הדיסק של פואנקרה ומודל חצי המישור העליון, יחד עם הטרנספורמציות המעבירות מודל אחד למשנהו. במקרה של מודל חצי המישור העליון, בלטראמי ציטט הערה של ז'וזף ליוביל על חיבור של גספאר מונז' על גאומטריה דיפרנציאלית. בלטראמי הראה גם שגאומטריה אוקלידית n-ממדית ניתנת למימוש על פני ההורוספירה של המרחב ההיפרבולי ה-(n + 1) - ממדי, כך שהיחס הלוגי בין העקביות של הגאומטריה האוקלידית והעקביות של הגאומטריה הלא-אוקלידית הוא סימטרי. בלטראמי הכיר בחשיבותה של העבודה המהפכנית של רימן מ-1854 ("על ההיפותזה העומדת ביסודות הגאומטריה") לפיתוח רעיונותיו.
אף על פי שמאמריו אלו של בלטראמי נחשבים כיום כחשובים ביותר להתפתחות הגאומטריה הלא-אוקלידית, הקבלה של רעיונותיו בתקופה בה פורסמו הייתה פחות נלהבת. לואיג'י קרמונה התנגד ללוגיקות מעגליות מסוג זה, מה שאף אילץ את בלטראמי לדחות את הפרסום של מאמריו בשנה אחת. בעקבות קרמונה, פליקס קליין נכשל לזהות את זכות הקדימות של בלטראמי בבניית מודל הדיסק הפרויקטיבי של הגאומטריה הלא-אוקלידית. את תגובות אלו ניתן לייחס לחדשנות של צורת המחשבה של בלטראמי, שהייתה דומה לרעיונות של רימן בנוגע ליריעות אבסטרקטיות.
אהרון שפירו

| --- | --- |

 לידה:  1884 אוקלנד, ארצות הברית 
 פטירה:  1959 (בגיל 75 בערך) לוס אנג'לס, ארצות הברית 
 מדינה:  ארצות הברית 
 
אהרון לילנד שפירו (באנגלית: Aaron Leland Sapiro;‏ 1884 – 1959) היה עורך דין יהודי-אמריקאי.
נולד באוקלנד (קליפורניה) בשנת 1884 למשפחה יהודית. למד משפטים והתמחה בדיני חברות.
כעורך דין נתן ייעוץ משפטי להקמת תאגידים חקלאיים, וגיבש מתווה לייעול תהליך מכירת תוצרת חקלאית בארצות הברית, בעיקר בקליפורניה, אשר אומץ על ידי האגודה האמריקאית לשיווק תוצרת חקלאית.
המתווה שיזם שפירו, שכונה "תוכנית שפירו" או "תוכנית קליפורניה", הופעל בסופו של דבר על ידי קרוב למיליון חקלאים ברחבי ארצות הברית, ושפירו תואר בעיתון הניו יורק טיימס כ"מנהיג המהפכה החקלאית הגדולה ביותר בזמן המודרני".
כאשר פרסם הנרי פורד את ספרו האנטישמי "היהודי הבינלאומי", בו יוחד פרק ל"השתלטות היהודים על התוצרת החקלאית בארצות הברית" תוך התמקדות בפועלו של שפירו, תבע שפירו את פורד על לשון הרע, והאחרון נאלץ לפרסם התנצלות על הערותיו בספר באמצעות לואי מרשל.
נפטר בקליפורניה בשנת 1959.
הערות שוליים

↑  http://www.stockmaven.com/logsdon99_O.htm Stock Maven - Business and the Holocaust - Power, Ignorance, and Anti-Semitism: Henry Ford and His War on Jews by Jonathan R. Logsdon
| --- | --- |
בקרת זהויות :  NLI: 987007283583905171  GND: 1027672957  LCCN: no97064675  VIAF: 56220584   WorldCat (עם VIAF): 56220584
אוולוקיטשוורה

| --- | --- |

 שם דהרמה:  בודהיסטווה
 כינוי:  פדמפני צ'נרזיג קאנון קנזאון גואן יין
 זרם:  מהאיאנה וג'ריאנה בודהיזם טיבטי
 מורים:  אמיטאבהה
ציור של אוולוקיטשוורה על פפירוס בסנסקריט מהמאה השתים עשרה
אַוַולוֹקיטֶשוַורַה (Avalokiteśvara) (בסנסקריט: अवलोकितेश्वर) הוא דמות בודהיסטווה מיתולוגית בזרם המהאיאנה  בבודהיזם הנחשבת התגלמות של חמלה. הדמות מכונה בטיבטית צֶ'נְרֶזיג, ובסין קיבלה את השם גוּאַן יִן (מילולית: "זו שמאזינה לבכי העולם") והפכה לדמות נשית. משם הדמות הגרה ליפן וקיבלה את השם קאנוֹן.
חשיבות מיוחדת נודעת לדמות בבודהיזם הטיבטי, בו הוא נחשב לפטרון של טיבט והדלאי לאמה נחשב לגלגולו.
היסטוריה

אוולוקיטשוורה מוזכר בסוטרות מהאיאניסטיות רבות, בהן סוטרת הלוטוס וסוטרת הלב, שבה מתוארת שיחה של אוולוקיטשוורה ושאריפוטרה (מבכירי תלמידיו של גאוטמה הבודהה), העוסקת בטבעה של המציאות ובטבעו של תרגול הדהרמה. על פי פרק 25 בסוטרת הלוטוס (המוקדשת לו), כל מי שימצא בעת בצרה ויאמר את שמו של אוולוקיטשוורה או את המנטרה שלו יינצל מיד.
במסורות הבודהיסטיות קיימות הופעות שונות של אוולוקיטשוורה והמפורסמת שבהן היא הדמות בעלת אלף הידיים ואחד עשר הראשים המבוססת על האגדה. האגדה מספרת כי הבודהיסטווה אוולוקיטשוורה נדר שלא ינוח עד שיגרום לכל היצורים החיים לצאת ממעגל הסמסרה ולהגיע לנירוואנה. לאחר מאמץ רב, הוא מבין כי עדיין נשארו יצורים רבים שלא נגאלו, ואז מתפצל ראשו לאחת עשרה חתיכות. הבודהה אמיטאבהה נותן לו אחד עשר ראשים כדי שיוכל לשמוע את זעקות היצורים הסובלים. במהלך שמיעת הזעקות, הוא שולח את ידיו בניסיון להגיע ליצורים הזועקים ולסייע להם, מה שגורם לשתי ידיו להתנפץ לרסיסים. אמיטאבהה מציל אותו ונותן לו אלף ידיים כדי שיוכל להושיטן להמוני היצורים הסובלים.
קיימות הופעות נוספות של הבודהיסטווה ביניהן ניתן למצוא את הדמות בעלת ארבע הידיים כאשר שתיים מהן אוחזות בחפץ משאלות סמוך לליבה, השלישית אוחזת מחרוזת והרביעית את פרח הרחמים. בסין, קוריאה ווייטנאם, מציגים את הדמות כנשית. המשותף לכל ההופעות הוא עור האייל הנמצא על כתף שמאל של הדמות.
המנטרה של אוולוקיטשוורה

המנטרה אוֹם מַאנִי פַּאדְמֶה הוּם, אחת מהמנטרות המפורסמות ביותר, נחשבת למנטרה של אוולוקיטשוורה. קיימות משמעויות ותרגומים רבים למנטרה זו, אך ניתן לומר כי המשמעות הכללית שלה היא התייחסות חיובית או מכבדת ל"אבן הטובה שבלוטוס", כלומר לאיחוד בין החכמה התרגול והחמלה.
במהאיאנה

בזרם המהאיאנה נחשב אוולוקיטשוורה להתגלמות החמלה ללא תנאים. בנוסף, יש התייחסות לתורותיו ולתרגול שלימד.
בווג'ריאנה ובבודהיזם הטיבטי

בווג'ריאנה ובבודהיזם הטיבטי בפרט, יש חשיבות רבה לאוולוקיטשוורה המכונה בטיבט צֶ'נְרֶזִיג. חלק משמעותי בתרגול, סובב סביב הדמות, וכן סביב המנטרה שלו הנהגית בטיבטית כאוֹם מַאנִי פֵּמֶה הוּנג.
הדלאי לאמה, מנהיג הבודהיזם הטיבטי, ובעבר מנהיגה העליון של טיבט, נחשב לגלגולו ולהתגלות הגשמית של אוולוקיטשוורה.